OpenLLM-France/wikimedia huggingface dataset:
# Chelonodon pleurospilus

Chelonodon pleurospilus és una espècie de peix de la família dels tetraodòntids i de l'ordre dels tetraodontiformes.

## Morfologia

* Els mascles poden assolir 20 cm de longitud total.
* Nombre de vèrtebres: 19.

## Hàbitat

És un peix marí, de clima subtropical i demersal.

## Distribució geogràfica

Es troba a Sud-àfrica.

## Observacions

No es pot menjar, ja que és verinós per als humans.

## Referències

* ↑ Müller J., 1841. Vergleichende Anatomie der Myxinoiden. Dritte Fortsetzung. Über das Gefässystem. Abh. Dtsch. Akad. Wiss. Berl. 1839. 175-304.
* ↑ BioLib (anglès)
* 1 2 3 4 FishBase (anglès)

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Strømme, T., 1992. NAN-SIS: Software for fishery survey data logging and analysis. User's manual. FAO Comput. Inf. Ser. (Fish.) (4):1-103.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cultura Kongemose

La cultura Kongemose (6400–5400 aC) és una cultura del mesolític que es va originar a Dinamarca i va estendre's per la zona escandinava. El nom prové del jaciment homònim trobat en 1952, si bé les primeres troballes arqueològiques daten del 1927. Aquesta cultura va sorgir a causa de l'augment del nivell del mar provocat pel canvi climàtic (Període Atlàntic), fet que va convertir zones de terra ferma en costaneres. Això va propiciar un augment de la pesca i la caça de noves espècies, com el cérvol, mitjançant fletxes amb puntes de micròlits de sílex. De fet, s'han trobat alguns jaciments sota les aigües que proven que els seus habitants van haver d'abandonar-los per emigrar a zones més interiors. Aquesta cultura ha deixat nombroses restes artístiques, com les dagues decorades amb motius geomètrics o gravats de fauna local.

## Referències

* ↑ Søren A. Sørensen, Kongemosekulturen i Sydskandinavien, Jægerpris, 1996

## Bibliografia

* Clark, Grahame (2009) The Earlier Stone Age Settlement of Scandinavia (Cambridge University Press) ISBN 978-0-521-10767-9
# Rodolfo Choperena Irizarri

Rodolfo Choperena Irizarri (Ciutat de Mèxic, 11 de febrer de 1905 - Ciutat de Mèxic, 19 de juliol de 1969) fou un jugador de bàsquet mexicà que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició de bàsquet.

## Referències

* ↑ «Rodolfo Choperena Olympic Results». sports-reference.com. Arxivat de l'original el 18 d’abril 2020. [Consulta: 15 desembre 2018].
# Porta'm a la lluna (pel·lícula de 2012)

Porta'm a la lluna (títol original en francès: Un plan parfait) és una comèdia romàntica francesa del 2012 dirigida per Pascal Chaumeil i protagonitzada per Diane Kruger i Dany Boon. La pel·lícula està escrita per Laurent Zeitoun i Yoann Gromb, basant-se en una història de Philippe Mechelen, i tracta sobre els intents d'una dona d'èxit de trencar la maledicció familiar que converteix en divorci tots els primers matrimonis. La pel·lícula va ser doblada al català.

## Argument

Isabelle (Diane Kruger) vol casar-se amb Pierre (Robert Plagnol), l'home que ha estimat i amb qui ha conviscut durant deu anys. Abans, però, ha de trencar la maledicció familiar que fa que totes les dones de la família acabin divorciades dels seus primers marits. Per evitar-ho, Isabelle idea un pla perfecte: es casarà amb un estrany i se'n divorciarà ràpidament per esquivar la maledicció i ser feliç per sempre amb el seu segon marit, en Pierre. Així, vola a Copenhaguen i troba l'objectiu perfecte pel seu pla, en Jean Yves (Dany Boon), un editor de la Guia Routard que es passa el dia viatjant. Tanmateix, els seus plans no van com ella espera i, quan ell creu que ella s'ha enamorat, la situació es complica. Amb un casament improvisat a Kenya i perseguint el seu nou marit per diferents països, Isabelle haurà de convèncer en Jean Yves de què signi els papers del divorci.

## Repartiment

| Intèrpret | Personatge |
| Diane Kruger | Isabelle |
| Dany Boon | Jean-Yves |
| Alice Pol | Corinne |
| Robert Plagnol | Pierre |
| Jonathan Cohen | Patrick |
| Bernadette Le Saché | Solange |

## Producció

El rodatge va tenir lloc durant tres setmanes a França, cinc setmanes a Bèlgica molt a prop de la Place de Brouckère (sobretot els deu últims minuts que es van filmar a l'església de Braine-le-Comte), set dies a Moscou a Rússia i dues setmanes al poble dels Massais a Kenya.

## Referències

* 1 2 «Porta'm a la lluna». Ésadir.cat. [Consulta: 17 agost 2022].
* ↑ «Un Plan Parfait» (en anglès). NYTimes.com. [Consulta: 17 agost 2022].
* ↑ Anonyme. «Diane Kruger arnaque Dany Boon». Le Soir, 12-11-2011.
* ↑ Bradfer, Fabienne. «Sur le tournage du prochain film du réalisateur de l'Arnacoeur». L'Express, 17-11-2011.
# Robert Gerhardt

Robert Gerhardt (Baltimore, 3 d'octubre de 1903 - Erdenheim, 23 de gener de 1989) fou un remer estatunidenc que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de bronze en la prova del quatre amb timoner del programa de rem.

## Referències

* ↑ «Robert Gerhardt Olympic Results». sports-reference.com. Arxivat de l'original el 18 d’abril 2020. [Consulta: 17 gener 2018].
# Cesare Rossi (remer)

Cesare Rossi (valor desconegut, 10 de novembre de 1904 - valor desconegut, 11 de novembre de 1952) fou un remer italià que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del quatre sense timoner del programa de rem. Formant equip amb Pietro Freschi, Umberto Bonadè i Paolo Gennari guanyà la medalla de bronze. L'any següent guanyà la medalla d'or al Campionat d'Europa de rem en la mateixa categoria.

## Referències

* ↑ «Cesare Rossi Olympic Results». sports-reference.com. Arxivat de l'original el 14 de novembre 2012. [Consulta: 5 agost 2018].
* ↑ «Rudern – Europameisterschaften (Herren – Vierer o.Stm.)» (en alemany). Sport Komplett. [Consulta: 21 juny 2018].
# Robert VI, delfí d'Alvèrnia

Robert VI (+1282), comte de Clarmont i delfí d'Alvèrnia, fou fill i successor de Robert V, delfí d'Alvèrnia. El 1262 quan va pujar al govern, va fer homenatge pels alguns dels feus a Alfons de Poitiers (15 de novembre de 1262), en concret el més important era el castell de Vodable. El 1279 per un diploma del rei Felip III de França, el condomini de las castellania de Chauveroche (compartit entre el delfinat d'Alvèrnia i el Berry) passava íntegrament a Robert VI.
Va testar el 3 de novembre de 1281, i en el document s'anomena com a delfí d'Alvèrnia. Va morir cinc mesos i mig més tard, el 21 de març de 1282. Fou enterrat a l'església de Sant Andreu junt amb la seva esposa Mafalda o Matilde.
Es va casar vers el 1255 amb Mafalda o Matilde d'Alvèrnia (1230-1280), filla de Guillem XI, comte d'Alvèrnia i Adelaida de Brabant, comtessa de Boulogne i va tenir cinc o sis fills:
* Robert VII, delfí d'Alvèrnia, comte de Clarmont.
* Guillem, degà de Chamalières, canonge de Clarmont, prebost de Brioude, i ardica de Tournai (+ 26 de juliol de 1302)
* Guiu, cavaller del Temple als 12 anys (abans de 1292) i després comanador de les possessions de l'Ordre a Aquitània. El 1307, després de l'ofensiva contra l'ordre del papa Climent V, el rei Felip IV de França el Bell el va arrestar i sota tortura va confessar una sèrie de suposats crims, però en ser portat davant el papa a Lió, va retirar la confessió, i altre cop quan fou portat a Poitiers, davant del papa i el rei, i fou perdonat a canvi de certs favors; però el 1313 davant els llegats del papa a París, va declarar que era falsa la declaració que havia fet contra l'honor de l'ordre i que la va fer sota amenaça de mort i de tortura; el mateix dia, 18 de març de 1313, fou cremat a la foguera però no va voler canviar la declaració refusant inculpar a l'ordre.
* Mafalda d'Alvèrnia, casada vers 1275 amb Guillem d'Apchon fill de Guillem d'Apchon i de Delfina de Thiern
* Alix, monja a l'abadia de Fontevraud
* Una altra filla?

## Notes

* ↑ cinc segons la Fundació per la Genealogia medieval a , però sis segons L'art de vérifier les dates des faits historiques, des chartes, des chroniques et autres anciens monuments, depuis la naissance de Notre-Seigneur que no obstant només dona el nom dels mascles

## Referències

L'art de vérifier les dates des faits historiques, des chartes, des chroniques et autres anciens monuments, depuis la naissance de Notre-Seigneur. Volum 10, París 1818-1819
# Roger Midgley

Roger Midgley (Plympton, 23 de novembre de 1924 - 12 de desembre de 2019) va ser un jugador d'hoquei sobre herba britànic que va competir durant la dècada de 1950.
El 1952 va prendre part en els Jocs Olímpics de Hèlsinki, on guanyà la medalla de bronze en la competició d'hoquei sobre herba.

## Referències

* ↑ «Roger Midgley Olympic Results». sports-reference.com. Arxivat de l'original el 16 de desembre 2012. [Consulta: 28 maig 2019].
# João Carlos de Oliveira

João Carlos de Oliveira, també conegut com a João do Pulo, (Pindamonhangaba, Estat de São Paulo, 28 de maig 1954 - São Paulo, 17 de maig 1999) fou un atleta brasiler especialista en triple salt i salt de llargada, que va competir durant la dècada de 1970.
Durant la seva carrera esportiva va guanyar dues medalles de bronze als Jocs Olímpics, el 1976 a Montreal i el 1980 a Moscou. La seva millor marca de 17,89 metres, establerta el 15 d'octubre de 1975, fou rècord del món fins al 1985.
El 1981 patí un accident de cotxe a prop de São Paulo, en el qual perdé una cama. Va morir l'any 1999.

## Referències

* ↑ «Olympedia – João do Pulo». [Consulta: 31 març 2024].
* ↑ «Track and Field Statistics». [Consulta: 31 març 2024].
* ↑ Há dez anos, o Brasil perdia João do Pulo
# Robert Lucy

Robert Lucy (20 de febrer de 1923 - 23 de desembre de 2009) va ser un gimnasta artístic suís que va competir durant la dècada de 1940.
El 1948 va prendre part en els Jocs Olímpics de Londres, on disputà vuit proves del programa de gimnàstica. Guanyà la medalla de plata en la prova del concurs complet per equips, mentre en les proves individuals finalitzà més enllà de la desena posició.

## Referències

* ↑ Obituari de Robert Lucy (pàgina 26) (alemany)
* ↑ «Robert Lucy Olympic Results». sports-reference.com. Arxivat de l'original el 18 d’abril 2020. [Consulta: 14 juliol 2019].
# Charles Marion

Charles Marion (Saint-Germain-en-Laye, 14 de gener de 1887 - Annecy, 16 de novembre de 1944) va ser un genet francès que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va disputar dues proves del programa d'hípica amb el cavall Linon. Va guanyar la medalla de plata en la prova de doma individual i fou quart en la de doma per equips. Quatre anys més tard, als Jocs de Los Angeles, tornà a disputar dues proves del programa d'hípica. Guanyà la medalla d'or en la proa de doma per equips i la de plata en la de doma individual, novament amb el cavall Linon.
Charles era el cinquè Baró de Marion, i venia d'una família de militars. El 1942 va ser nomenat general i va exercir com a prefecte durant el govern de Vichy fins a juny de 1944. Després de l'alliberament va ser empresonat i jutjat, però fou segrestat i executat per membres de la resistència francesa FTP.

## Referències

* 1 2 «Charles Marion Olympic Results». sports-reference.com. Arxivat de l'original el 17 d'abril 2020. [Consulta: 30 juliol 2018].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d'abril 2020. [Consulta: 24 juliol 2018].
# Cigne petit

El cigne petit (Cygnus columbianus) és una espècie d'ocell de la família dels anàtids que fa uns 115-127 cm de llargada. Es diferencia del cigne cantaire per tenir el coll més curt i el bec en gran part negre i amb la base groga. Se'n distingeixen dues subespècies: el cigne petit de Bewick (Cygnus colombianus bewickii) i el cigne petit neàrtic (Cygnus columbianus columbianus). Cria a la tundra i a l'hivern sol trobar-se al litoral del nord d'Europa. Als Països Catalans, hi pot tenir una presència esporàdica a l'hivern.

## Noms d'Espanya

* Cisne chico (castellà) - Beltxarga txiki (basc) - Cisne pequeno (gallec).

## Trets

El més petit dels cignes, té un cos força robust, encara que el seu coll pot semblar a vegades molt prim. A diferència del Vulgar és salvatge, però s'ha tornat més domesticat en certs llocs en els que rep menjar a l'hivern. Vocalitza molt, sobretot en grup; els seus reclams poden ser escoltats a gran distància.
* VEU, notes tipus clarí fortes, menys estridents i retumbants que el Cantaire; els grups solen emetre cants suaus, conversacionals.
* NIU, pila de tiges d'herbes i vegetació similar a la vora de tolls en la tundra; 3-5 ous; 1 niada; maig-juny.
* ALIMENT, sol pastar en prats o camps de cereal, o menjar arrels en camps llaurats; amb menys freqüència a l'aigua.
* OBSERVACIÓ, la subespècie C. c, columbianus (Nord-amèrica, molt rara a Europa) té una taca petita groga en bec negra.
* LONGITUD, 1,15-1,27 m.
* ENVERGADURA, 1,8-2,1 m.
* PES, 5-6,5 kg.
* LONGEVITAT, fins a 10 anys.
* VIDA SOCIAL, bandades.
* STATUS, localitzat

## Espècies similars

* Cigne cantaire

## Referències

* Ediciones Omega Guia del campo de las aves de españa y Europa de Rom Hume pàg. 58 (ISBN 978-84-282-1568-8)
* ↑ El cigne petit al Servidor d'Informació Ornitològica de Catalunya. https://www.sioc.cat/fitxa/CYGCOL
* 1 2 Estrada, Joan; Jutglar, Francesc; Llobet, Toni. Ocells de Catalunya, País Valencià i Balears : Inclou també Catalunya Nord, Franja de Ponent i Andorra. Barcelona: Lynx, març de 2010, pàgs. 18-19. ISBN 978-84-96553-54-5.
* ↑ Fitxa terminològica del CercaTerm
# Ronald Stretton

Ronald Charles "Ron" Stretton (Epsom, Surrey, 13 de febrer de 1930 - Toronto, Ontario, Canadà, 12 de novembre de 2012) va ser un ciclista anglès que va córrer durant els anys 50 del segle xx.
El 1952 va prendre part en els Jocs Olímpics de Hèlsinki, en què va guanyar la medalla de bronze en la prova de persecució per equips, formant equip amb Alan Newton, Donald Burgess i George Newberry.

## Referències

* ↑ «Ronald Charles Stretton». The Globe and Mail. Arxivat de l'original el 29 de desembre 2012. [Consulta: 28 desembre 2012].
* ↑ «Ronald Stretton Olympic Results». sports-reference.com. Arxivat de l'original el 18 de desembre 2012. [Consulta: 28 desembre 2012].
# Robert Studer

Robert Studer (Suïssa, 17 de febrer de 1912 - valor desconegut) fou un jugador d'handbol suís que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició d'handbol.

## Referències

* ↑ «Robert Studer Olympic Results». sports-reference.com. Arxivat de l'original el 18 d’abril 2020. [Consulta: 14 desembre 2018].
# Charles Mehan

Charles Thomas Mehan (Nogales, Arizona, 15 de maig de 1896 - Boulder Creek, Califòrnia, 11 d'agost de 1972) va ser un jugador de rugbi a 15 estatunidenc que va competir a començaments del segle xx.
El 1920 va ser seleccionat per jugar amb la selecció dels Estats Units de rugbi a 15 que va prendre part en els Jocs Olímpics d'Anvers, on guanyà la medalla d'or. Quatre anys més tard va formar part de l'equip olímpic estatunidenc que guanyà la medalla d'or en la competició de rugbi, però en no jugar cap partit no va rebre la medalla.

## Referències

* ↑ «Charles Mehan Olympic Results». sports-reference.com. Arxivat de l'original el 16 de novembre 2012. [Consulta: 22 setembre 2017].
* ↑ «Liste des médaillés américains aux JO de 1924». www.olympic.org: COI. [Consulta: 15 maig 2012].
# Roseta (decoració)

Una roseta és un element decoratiu en forma de flor, amb els pètals en disposició circular, usat com a motiu escultòric des de l'antiguitat. Sorgí a Mesopotàmia i a l'antic Egipte, i es va utilitzar principalment a l'antiga Grècia per a decorar esteles, adaptant-se posteriorment a l'arquitectura romana, romànica i renaixentista, així com a l'art de l'Àsia central, fins a l'Índia, on es va utilitzar a l'art grecobudista.
Imita la disposició de la roseta, formada per fulles que irradien des de la tija de la planta i són visibles, fins i tot, després que les flors s'hagin marcit. En arquitectura i mobiliari és freqüentment utilitzar motius de flors tallades en pedra o fusta per crear ornaments decoratius; en metal·lúrgia, joieria i arts aplicades les rosetes solen posar-se a la intersecció de dos materials o bé per formar una vora decorativa. Les rosetes també s'han utilitzat a condecoracions militars.

## Orígens

Una de les primeres aparicions de la utilització de la roseta en l'art antic, a principis del IV mil·lenni aC, va ser a Egipte i també s'han trobat en el disc de Festos (jaciment arqueològic de Festos), al sud de Creta, datades de l'època de la Creta minoica.

## Referències

* ↑ Alfred Cort Haddon, Evolution in Art: As Illustrated by the Life-històries of Designs (Evolució de l'Art: Il·lustració pels dissenys de la vida quotidiana), 1914, Scribner s, 364 pàgines (en anglès)
* ↑ C.Michael Hogan, Phaistos Fieldnotes, The Modern Antiquarian (2007) (en anglès)

## Vegeu també

* Rosassa
# Cisell de tall dentat

Un cisell de tall dentat, també anomenat gardina, és un cisell amb un tall molt prim que té entre tres i sis dents. S'utilitza per a tallar pedra.
Permet el desbastat de la pedra amb certa facilitat i deixa unes estries paraleles que permeten visualitzar l'estat de la superfície treballada.

## Tipus de gardines

Hi ha diversos tipus de gradines o cisells dentats.
* Una primera classificació consideraria les dimensions exteriors de cada eina.
* Una altra classificació es basaria en el nombre de dents del caire tallant.
* Hi ha cisells d'una sola peça i cisells amb tall desmuntable
En qualsevol cas cal considerar i comparar les dimensions de cada dent i l'espai que hi ha entre cada dent. Un cisell petit amb menys dents pot deixar la mateixa marca (tot i que més estreta) que un cisell més gran i amb més dents. Només cal que el perfil de tall (dents, interdentat) sigui el mateix.
* Els francesos distingeixen entre la gardina plana (« la gradine plate » de 4 dents) i la gardina de gra d'ordi (« garine à grain d'orge » de 6 dents).

## Referències

* ↑ Oficis: Ram de picapedrer i marbrista. http://www.artifexbalear.org/etextes/diccon6.pdf
* ↑ J. M. Morisot. Tableaux détaillés des prix de tous les ouvrages du bâtiment.... Carilian, 1814, p. 4–.
# Roza Salikhova

Roza Salikhova (rus: Роза Галямовна Салихова) (Nijni Nóvgorod, 24 de setembre de 1944) va ser una jugadora de voleibol russa que va competir per la Unió Soviètica durant les dècades de 1960 i 1970.
Durant la seva carrera esportiva va prendre part en dues edicions dels Jocs Olímpics. En ambdues, 1968 i 1972, va guanyar la medalla d'or en la competició de voleibol.
En el seu palmarès també destaca la victòria al Campionat del Món de voleibol de 1970 i la medalla de plata al de 1974. El 1973 guanyà la Copa del Món de voleibol i també guanyà dues edicions del Campionat d'Europa, el 1967 i 1971. A nivell de clubs jugà al Dinamo de Moscou, amb qui guanyà sis edicions de la lliga soviètica i set de la Copa d'Europa de voleibol.
El 2014 fou inclosa al Saló de la Fama del Voleibol, sent la quarta jugadora de voleibol soviètica en formar-ne part després d'Inna Ryskal, Nina Smoleeva i Lyudmila Buldakova.

## Referències

* ↑ «Roza Salikhova Olympic Results». sports-reference.com. Arxivat de l'original el 18 d’abril 2020. [Consulta: 14 juny 2019].
* 1 2 Roza Salikhova a International Volleyball Hall of Fame
# Evil Conduct

Evil Conduct és un grup d'oi! neerlandès que canta en anglès.

## Història

Evil Conduct es va fundar a Roermond l'any 1984. Durant la dècada del 1980 el grup només va publicar una maqueta, que el 1992 es va reeditar per mitjà de Streetwise Records quan el grup ja havia aconseguit un cert nivell de popularitat en l'escena musical dels Països Baixos.
El 1998, Evil Conduct es va reformar després d'un llarg període d'inactivitat i va publicar el seu primer àlbum Sorry... No l'any 2000 amb el segell discogràfic Skanky'Lil Records. L'àlbum va ser rebut favorablement i va establir les bases per a l'èxit internacional després d'una gira per Europa. El 2002 es va publicar el seu segon àlbum, Eye For An Eye, amb el segell alemany Knock Out Records, seguit el 2006 pel seu tercer àlbum King Of Kings. A finals de novembre de 2010 va publicar el seu quart àlbum Rule O.K. El disc compartit del 2012 amb Old Firm Casuals, un projecte paral·lel del guitarrista i cantant Lars Frederiksen de Rancid, va contribuir encara més a la seva fama internacional.
Després d'un parèntesi el 2015, Evil Conduct va tornar als escenaris la tardor de 2018.

## Discografia

* 2000 – Sorry... No (Skanky 'Lil Records)
* 2002 – Eye for an Eye (Knock Out Records)
* 2007 – King of Kings (Knock Out Records)
* 2010 – Rule O.K. (Randale Records)
* 2012 – Working Class Anthems (Randale Records)
* 2014 – Today's Rebellion (Randale Records)
* 2023 – 10 Tracks... No Bullshit (Randale Records)

## Referències

* ↑ «Randale lanza el nuevo 7″ de Evil Conduct» (en castellà). Condenado Fanzine, 15-10-2023. [Consulta: 15 març 2024].
* ↑ Deutschland, Ox Fanzine, Solingen. «Review» (en alemany). [Consulta: 15 març 2024].
* ↑ Deutschland, Ox Fanzine, Solingen. «Review» (en alemany). [Consulta: 15 març 2024].
* ↑ Deutschland, Ox Fanzine, Solingen. «Review» (en alemany). [Consulta: 15 març 2024].
* ↑ Deutschland, Ox Fanzine, Solingen. «Review» (en alemany). [Consulta: 15 març 2024].
* ↑ Interview mit der Band auf www.orange-times.de
* ↑ «Oi! At The Opera featuring Evil Conduct with Infa Riot» (en anglès americà). [Consulta: 15 març 2024].
* ↑ «EVIL CONDUCT premiere a new track off “Today’s Rebellion” LP» (en anglès americà). IDIOTEQ.com, 07-10-2014. [Consulta: 15 març 2024].
# Robert van der Veen

Robert van der Veen (Shanghai, 26 de setembre de 1906 - Jette, 18 de març de 1996) va ser un jugador d'hoquei sobre herba neerlandès que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de plata com a membre de l'equip neerlandès en la competició d'hoquei sobre herba.

## Referències

* ↑ «Robert van der Veen Olympic Results». sports-reference.com. Arxivat de l'original el 9 de maig 2018. [Consulta: 8 maig 2018].
# Charles Treffel

Charles Lucien Treffel (Lilla, Nord, 23 de juny de 1875 – Niça, 18 d'octubre de 1947) va ser un waterpolista francès que va competir a cavall del segle XIX i el segle XX.
El 1900 va prendre part en els Jocs Olímpics de París, on va guanyar la medalla de bronze en la competició de waterpolo, tot formant part del Pupilles de Neptune de Lille #2, un dels quatre equips francesos en la competició de waterpolo.

## Referències

* 1 2 «Charles Treffel Olympic Results». sports-reference.com. Arxivat de l'original el 18 de desembre 2012. [Consulta: 26 setembre 2015].
* ↑ «Charles TREFFEL (FRA)». olympic.org [Consulta: 26 octubre 2015].